[image: image1.png]ZORAVSTVENI DOM 20 ot foacesa 18,120 Kot
236 (533000 fodidlocene s,

Kocevje i





Datum: 22.7.2026
POVABILO K ODDAJI PONUDBE

1. OSNOVNI PODATKI O NAROČILU

Naročnik je predvidel, da se bo naročilo izvedlo skladno z načrtovanim terminskim načrtom:

	Stadij postopka
	Datum in ura

	Rok za postavitev vprašanj
	23.7.2026 do 9:00 

	Rok za predložitev ponudb
	23.7.2026 do 10:00


 
Za predmet naročila ima naročnik zagotovljena sredstva v višini skupaj največ 10.018,00 EUR brez DDV oziroma največ  12.221,96 EUR z DDV.
2. PREDMET NAROČILA:

Predmet naročila je dobava informacijsko-komunikacijske opreme skladno z Javnim razpisom »Sofinanciranje javnih zavodov za nakup opreme za projekte Digitalne preobrazbe zdravstva« Ministrstva za zdravje. Naročilo obsega dobavo optičnih čitalcev, mikrofonov in računalniških zaslonov ter je razdeljeno na tri sklope:
	Sklop
	Vrsta opreme
	Količina
	Ocenjena max vrednost brez DDV
	Ocenjena max vrednost brez DDV
	DDV
	Ocenjena max vrednost z DDV

	A
	Optični čitalnik
	1
	4.100,00 €
	4.100,00 €
	22%
	5.002,00 €

	B
	Mali zasloni vsaj 23.8 inc polne ločljivosti
	37
	150,00 €
	5.550,00 €
	22%
	6.771,00 €

	C
	Mikrofon
	2
	184,00 €
	368,00 €
	22%
	448,96 €

	 
	 
	SKUPAJ
	4.434,00 €
	10.018,00 €
	 
	12.221,96 €


Ponudnik lahko odda ponudbo za enega, več ali vse sklope. Ponudba mora za posamezni sklop zajemati celotno zahtevano količino opreme. Naročnik bo ponudbe presojal za vsak sklop posebej in si pridržuje pravico, da za posamezne sklope izbere različne ponudnike.
3. MINIMALNE ZAHTEVE 

Splošne zahteve

· Ponujena oprema mora biti nova, nerabljena in dobavljena z veljavno proizvajalčevo garancijo. Predmet dobave ne sme biti obnovljena ali rabljena oprema.

· Ponujena oprema mora imeti oznako CE ter izpolnjevati zahteve veljavne evropske zakonodaje s področja električne varnosti in elektromagnetne združljivosti.

· Ponujena oprema mora ustrezati zahtevam Uredbe o zelenem javnem naročanju (Uradni list RS, št. 51/17, 64/19, 121/21, 132/23 in 43/25).

· Ponujena oprema mora izpolnjevati zahteve glede energetske učinkovitosti in biti skladna z veljavnimi predpisi Evropske unije o okoljsko primerni zasnovi izdelkov, povezanih z energijo.

· Za ponujeno opremo mora biti zagotovljena garancija proizvajalca v skladu z zahtevami posameznega sklopa.

Poleg zgoraj navedenih zahtev mora ponujena oprema izpolnjevati tudi vse ostale tehnične, funkcionalne, okoljske in druge zahteve, določene v razpisni dokumentaciji Javnega razpisa »Sofinanciranje javnih zavodov za nakup opreme za projekte Digitalne preobrazbe zdravstva« Ministrstva za zdravje, kolikor niso izrecno navedene v tem povabilu. 
Ponudnik je dolžan naročniku predložiti ustrezna dokazila, certifikate, izjave proizvajalca ali drugo dokumentacijo, iz katere je razvidna skladnost ponujene opreme z navedenimi zahtevami.

4. ROK IZVEDBE 

Rok izvedbe: dobava mora biti izvedena najkasneje do 31.8.2026.
5. ODDAJA PONUDBE

Ponudnik ponudbo odda na obrazcu, ki je priloga tega povabila.

Ponudnik odda ponudbo do roka za predložitev ponudb na način:

· po e-pošti na naslov: lavra.horvat@zdkocevje.si  s pripisom zadeve: Dobava informacijsko-komunikacijske opreme.
· Zaradi skrajšanega roka za prijavo na Javni razpis »Sofinanciranje javnih zavodov za nakup opreme za projekte Digitalne preobrazbe zdravstva«, ki ga izvaja Ministrstvo za zdravje, naročnik določa krajši rok za oddajo ponudb, saj mora zagotoviti pravočasno izvedbo postopka in oddajo prijave na razpis. Rok za predložitev ponudb je do 23. 7. 2026 do 10.00. 
6. VELJAVNOST PONUDBE

Ponudba mora veljati najmanj do 31. 8. 2026. V tem obdobju ponudnik ne sme spreminjati ponujenih cen ali drugih bistvenih elementov ponudbe.

7. POJASNILA

Kontaktna oseba: Lavra Horvat 

E-poštni naslov: lavra.horvat@zdkocevje.si

Telefonska št: 040 508 219

Ponudniki lahko zahtevajo dodatne informacije pri kontaktni osebi. Vsa pojasnila preko telefona so zgolj informativne narave. Pojasnila posredovana preko dopisov in e-pošte se upoštevajo za vse ponudnike, če so bila na njih naslovljena, v nasprotnem primeru pa se upoštevajo zgolj kot informacije konkretnemu ponudniku na katerega so bila naslovljena in se ne morejo šteti v škodo ostalim ponudnikom, ki o določenem dejstvu niso bili obveščeni.

8. POGOJI

Ponudnik mora izpolnjevati naslednje splošne pogoje:
1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, ni bila izrečena pravnomočna sodba za dejanje, ki ima elemente kaznivih dejanj opredeljenih v 75. členu ZJN-3. 

2. Gospodarski subjekt, ni izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.

3. Ponudnik je vpisan v enega od poklicnih ali poslovnih registrov, ki se vodijo v državi članici, v kateri ima gospodarski subjekt sedež. 

4. Naročnik bo iz sodelovanja v postopku javnega naročanja izključil gospodarski subjekt, če ugotovi, da gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe znaša 50 eurov ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.

5. Naročnik bo iz postopka javnega naročanja izključil gospodarski subjekt, če mu je bila v zadnjih treh letih pred potekom roka za oddajo ponudb s pravnomočno odločbo pristojnega organa Republike Slovenije ali druge države članice ali tretje države dvakrat izrečena globa zaradi prekrška v zvezi s plačilom za delo.

6. Naročnik bo iz sodelovanja v postopku javnega naročanja izključil gospodarski subjekt, če se je nad gospodarskim subjektom začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami.

7. Naročnik bo iz sodelovanja v postopku javnega naročanja izključil gospodarski subjekt, če je gospodarski subjekt poskusil neupravičeno vplivati na odločanje naročnika ali pridobiti zaupne informacije, zaradi katerih bi lahko imel neupravičeno prednost v postopku javnega naročanja, ali iz malomarnosti predložiti zavajajoče informacije, ki bi lahko pomembno vplivale na odločitev o izključitvi, izboru ali oddaji javnega naročila.
Poleg splošnih pogojev mora ponudnik izpolnjevati tudi naslednje pogoje

1. Ponudnik je v zadnjih dveh (2) letih pred rokom za oddajo ponudb uspešno izvedel najmanj eno (1) dobavo opreme, ki je po vrsti in namenu primerljiva opremi iz sklopa, za katerega oddaja ponudbo. Kot dokazilo mora ponudnik predložiti referenčni seznam z navedbo naročnika, predmeta dobave, obdobja izvedbe ter kontaktnih podatkov referenčnega naročnika. Naročnik si pridržuje pravico preveriti navedene reference.

Ponudnik z oddajo ponudbe potrjuje, da izpolnjuje navedene pogoje.
9. MERILA

Naročnik bo med dopustnimi ponudbami izbral ponudbo z najvišjim skupnim številom točk, največ 100 točk. 
Merila za sklop A in B so naslednja:
	Merilo
	Opis / način točkovanja
	Največ točk
	Pogoj / opomba

	Cena z DDV
	Najnižja skupna ponudbena cena z DDV prejme 80 točk. Ostale ponudbe prejmejo sorazmerno manj točk po formuli: (najnižja ponudbena cena / cena ocenjevane ponudbe) × 80.
	80
	Upošteva se skupna cena z DDV za posamezni sklop.

	Garancija
	Garancija se točkuje do največ 10 točk: 36 mesecev = 5 točk, 37–48 mesecev = 7,5 točk, 49 mesecev ali več = 10 točk.
	10
	Minimalna zahtevana garancija je 36 mesecev in je pogoj za dopustnost ponudbe.

	Reference
	Reference se točkujejo do največ 10 točk: 1 referenca = 2 točki, 2 referenci = 4 točke, 3 reference = 6 točk, 4 ali več referenc = 10 točk.
	10
	Upoštevajo se ustrezne reference primerljivih dobav v zadnjih dveh letih. Najmanj ena referenca je pogoj.

	SKUPAJ
	 
	100
	 


Merila za sklop C so naslednja:
	Merilo
	Opis / način točkovanja
	Največ točk
	Pogoj / opomba

	Cena z DDV
	Najnižja skupna ponudbena cena z DDV prejme 80 točk. Ostale ponudbe prejmejo sorazmerno manj točk po formuli: (najnižja ponudbena cena / cena ocenjevane ponudbe) × 80.
	80
	Upošteva se skupna cena z DDV za posamezni sklop.

	Garancija
	Garancija se točkuje do največ 10 točk: 24 mesecev = 5 točk, 25–36 mesecev = 7,5 točk, 37 mesecev ali več = 10 točk.
	10
	Minimalna zahtevana garancija je 24 mesecev in je pogoj za dopustnost ponudbe.

	Reference
	Reference se točkujejo do največ 10 točk: 1 referenca = 2 točki, 2 referenci = 4 točke, 3 reference = 6 točk, 4 ali več referenc = 10 točk.
	10
	Upoštevajo se ustrezne reference primerljivih dobav v zadnjih dveh letih. Najmanj ena referenca je pogoj.

	SKUPAJ
	 
	100
	 


V primeru, da dva ali več ponudnikov doseže enako število točk oziroma ponudita enako najugodnejšo ponudbo glede na določeno merilo, bo izbran ponudnik, ki bo oddal ponudbo z nižjo skupno ponudbeno vrednostjo brez DDV. Če bodo tudi ponudbene vrednosti enake, bo naročnik izbral ponudnika, katerega ponudba je bila prejeta prej.

10. SPECIFIKACIJE
Minimalne tehnične zahteve za opremo iz posameznega sklopa so določene v razpisni dokumentaciji Javnega razpisa »Sofinanciranje javnih zavodov za nakup opreme za projekte Digitalne preobrazbe zdravstva« Ministrstva za zdravje. Ponudnik mora ponuditi opremo, ki v celoti izpolnjuje navedene zahteve.

Podrobne tehnične specifikacije so razvidne iz razpisne dokumentacije Ministrstva za zdravje, ki je dostopna na spletni strani: Sofinanciranje javnih zavodov za nakup opreme za projekte Digitalne preobrazbe zdravstva - SKRAJŠAN ROK ZA PRIJAVO | GOV.SI.

11. IZBIRA PONUDNIKA

Naročnik bo na podlagi navedenih meril izbral dopustno in ekonomsko najugodnejšo ponudbo. Izbranemu ponudniku bo za izvedbo naročila izdana naročilnica. Naročnik si pridržuje pravico, da ne izbere nobene ponudbe, če prejete ponudbe ne bodo ustrezale njegovim potrebam, tehničnim zahtevam ali zagotovljenim finančnim sredstvom. Naročnik si nadalje pridržuje pravico, da naročila ne odda oziroma ga odda le delno ali po posameznih sklopih, če na Javnem razpisu »Sofinanciranje javnih zavodov za nakup opreme za projekte Digitalne preobrazbe zdravstva« ne bo uspešen oziroma mu ne bodo odobrena sredstva za vse predvidene sklope naročila.

Datum: 22. 7. 2026
        ZD Kočevje

Simona Volf, mag. ekon. in posl. ved.

        Direktorica 

